સામગ્રી: અમદાવાદમાં કલેકટર કચેરીના અધિકારીને ટિકિટના પૈસા ચૂકવી રહેલાં એક શ્રમિક મહિલા

શ્રમિકોની ટિકિટના પૈસા બાબતે કૉંગ્રેસ અને ભાજપ સામે આવી ગયા છે પરંતુ તેનાથી શ્રમિકોની સ્થિતિમાં હજી કંઈ ફેર નથી પડી રહ્યો. 

સોનિયા ગાંધીની જાહેરાત મુજબ ગુજરાતમાં શ્રમિકોનો સંપર્ક કરવાનો તથા તેમનો ટિકિટ ખર્ચ ચૂકવવાનો પ્રયાસ કૉંગ્રેસ કરી રહી છે. 

જોકે, કૉંગ્રેસનો આરોપ છે કે તે માટે રાજ્ય સરકાર અને વિવિધ કલેક્ટર કચેરીઓ તરફથી તેમને સહકાર નથી મળી રહ્યો. 

બીજી તરફ ગુજરાત સરકારનો દાવો છે કે તે આ મુદ્દે સંવેદનશીલ રીતે વર્તી રહી છે અને મજૂરોને પરત મોકલવા સમગ્ર દેશમાં સૌથી વધારે ટ્રેનો દોડાવતું રાજ્ય એક માત્ર ગુજરાત છે. 

ટિકિટના ખર્ચને લઈને વિવાદ સર્જાઈ રહ્યો છે ત્યારે બીબીસીના સહયોગી કલ્પિત ભચેચે માહિતી આપી છે કે અમદાવાદમાં શ્રમિકો પાસેથી પ્રતિવ્યક્તિ 600 રૂપિયા કલેકટર કચેરીના અધિકારીઓ દ્વારા લેવામાં આવે છે .

ઉલ્લેખનીય છે કે સરકારનું કહેવું છે કે પ્રવાસનો 85 ટકા ખર્ચ તે ભોગવે છે અને 15 ટકા ખર્ચ શ્રમિક ભોગવે છે. 

અમદાવાદમાં બુધવારે શ્રમિકો પાસેથી ટિકિટ ખર્ચ પેટે 600 રૂપિયા લેનાર અધિકારીએ બીબીસીના સહયોગી કલ્પિત ભચેચને કહ્યું કે આ અંગે કોઈપણ સરકારી પરિપત્ર કે જાહેરનામું ન હોવાથી નિયમ મુજબ ચાર્જ લેવામાં આવી રહ્યો છે. 

આ દરમિયાન સુરતમાં બીબીસીના સહયોગી ધર્મેશ અમીન સાથેની વાતચીતમાં કેટલાક પરપ્રાંતીય શ્રમિકોએ એમ પણ કહ્યું કે સરકારે મફત મોકલીશું એમ કહ્યું હતું પરંતુ તેમની પાસેથી ટિકિટ કરતાં પણ વધારે પૈસા વસૂલવામાં આવે છે. 

સુરતમાં શ્રમિકોએ શું વાતચીત કરી તે જુઓ આ વીડિયોમાં.

કૉંગ્રેસનો પત્ર અને વિવાદ

ગુજરાત પ્રદેશ કૉંગ્રેસ સમિતિના પ્રમુખ અમિત ચાવડાએ મંગળવારે રાજ્યના ચીફ સેક્રેટરી અનિલ મુકીમને એક પત્ર મારફતે મદદની વિનંતી કરી છે. 

તેમણે એ પત્રમાં લખ્યું છે કે, ચીફ સેક્રેટરી તમામ કલેકટરને લખે કે કલેક્ટર કચેરીઓ કૉંગ્રેસ પાર્ટીને રેલવેથી પ્રવાસ કરનારા લોકોની યાદી આપે જેથી તેઓ શ્રમિકોની તમામ ટિકિટોનું ચૂકવણું કરી શકે. 

કેવી રીતે મજુરોની ટિકિટ થઇ રહી છે. સામાન્ય પ્રક્રિયા પ્રમાણે જે વ્યક્તિને કોઈ બીજા રાજ્યમાં જવું હોય તો તેમણે ઑનલાઇન ફોર્મ ભરીને પોતાના મોબાઇલ નંબર સાથેની વિગતો આપવાની હોય છે. 

આ ફોર્મ જે તે કલેક્ટર ઑફિસમાં પહોંચે છે અને ત્યાંથી મોબાઇલ નંબર ઉપર રેલવે ટિકિટની વિગત એસએમએસ મારફતે ફોર્મ ભરનાર વ્યક્તિ સુધી પહોંચે છે. 

આ એસએમએસ જે...\nઅગાઉની સામગ્રીનો સારાંશ નીચે મુજબ કરી શકાય છે:
પરપ્રાંતીય મજૂરોને પાછા પોતાના વતન પહોંચવા માટે ટિકિટનો ખર્ચ ઉપાડવાની કૉંગ્રેસ પાર્ટીનાં રાષ્ટ્રીય પ્રમુખ સોનિયા ગાંધીની જાહેરાત બાદ કૉંગ્રેસના કાર્યકર્તાઓ સક્રિય થયા છે. જોકે, શ્રમિકો હજી પણ ટિકિટ માટે પૈસા ચૂકવી રહ્યા છે.